કથા ઃ પૂર્વે સ્વાયંભુવ મનુનો પ્રિયવ્રત નામનો પુત્ર હતો. તે ખૂબ સધાર્મિક હતો. બ્રહ્માજીની આજ્ઞાથી તેણે લગ્ન કર્યા પરંતુ ઘણો સમય થવા છતાં તેને પુત્ર ન થયો. ત્યારે કશ્યપ મુનિએ તેને પુત્રેષ્ઠી યજ્ઞ કરાવ્યો. યજ્ઞમાંથી પ્રાપ્ત ચરુ તેમણે રાજાની રાણી માલિનીને આપ્યો. રાણીએ ચરુનો પ્રસાદ લેતાં તેને ગર્ભ રહ્યો. તે ગર્ભ દેવતાઓના બાર વર્ષ સુધી માતાના પેટમાં રહ્યો. જ્યારે પુત્ર જન્મ્યો ત્યારે તે ખૂબ સુંદર હોવા છતાં મૃત્યુ પામ્યો. તે જોઈ રાણી બેભાન થઈ ગયાં.